
mint gazdasági szervezettel nem rendelkező költségvetési szervek 
az államháztartásról szóló 2011. évi CXCV. törvény (továbbiakban (Áht.) 10. § (4a) bekezdése a) pontja és az államháztartásról szóló törvény végrehajtásáról szóló 368/2011. (XII. 31.) Kormány rendelet (továbbiakban: Ávr.) 9. § (5a) bekezdés alapján a költségvetési egységek gazdálkodási feladatainak ellátására és a feladatok elvégzésére munkamegosztási megállapodásban határozzák meg a gazdálkodási, beszámolási, könyvvezetési feladatok ellátásának rendjét, az alábbiak szerint: 

I. A munkamegosztás általános szempontjai

Az Önkormányzatok Képviselő-testületei saját maguk, valamint a költségvetési szervek részére az Ávr. 9. § (1) bekezdés alapján az előirányzataik tekintetében a tervezési, gazdálkodási, finanszírozási, adatszolgáltatási és beszámolási, továbbá a működtetésével, üzemeltetésével, a beruházásokkal, a vagyon használatával, hasznosításával, védelmével kapcsolatos feladatainak ellátására az Alapító Okiratukban, illetve a Törzskönyvi nyilvántartásban a Gógánfai Közös Önkormányzati Hivatalt jelölték ki. 
A Közös Hivatal, az Önkormányzatok és a költségvetési szervek megállapodásának célja az, hogy a hatékonyan, szakszerűen és ésszerűen takarékos gazdálkodás szervezeti feltételeit teremtsék meg.
A megállapodás nem csorbíthatja az Önkormányzatok, és a költségvetési szervek gazdálkodási, szakmai döntésjogi rendszerét, önálló jogi személyiségét és felelősségét. 
Az Önkormányzatok és a Költségvetési szervek, az előirányzatok feletti rendelkezés szempontjából teljes jogkörrel rendelkeznek. A saját költségvetésükben jóváhagyott előirányzatok felhasználásáért felelnek, ezen felül kötelesek feladataik ellátásáról, munkafolyamataik megszervezéséről oly módon gondoskodni, hogy az biztosítsa a költségvetésben a részükre megállapított előirányzatok takarékos felhasználását. 
A Közös Hivatal vezetője, az Önkormányzatok Polgármesterei és a Költségvetési szervek vezetői közösen felelősek a munkamegosztás megszervezéséért és végrehatásáért, az éves költségvetésben és annak módosításaiban meghatározott előirányzatok figyelemmel kíséréséért és betartásáért, továbbá a munkafolyamatba épített ellenőrzésért.
Az Önkormányzatok és a Költségvetési egységek a Közös Hivatal számviteli politikája keretében elkészített szabályzatok (eszközök és források leltárkészítési szabályzata, az eszközök és források értékelési szabályzata, a pénzkezelési szabályzat), a felesleges vagyontárgyak hasznosításának és selejtezésének szabályzata és a számlarend előírásait, továbbá az egyéb pénzügyi szabályzatokat alkalmazza, az abban előírtakat kötelező érvénnyel betartja. 
A főkönyvi könyvelést a Közös Hivatal végzi, és gondoskodik arról, hogy a számvitelben kellően elkülönüljenek az Önkormányzatok és a Költségvetési egységek gazdasági eseményei egymástól.
A Közös Hivatal az Önkormányzatokkal és a Költségvetési egységekkel együttműködve ellátja azokat a feladatokat, amelyeknek személyi és tárgyi feltételei az Önkormányzatoknál és a Költségvetési egységeknél nem állnak fenn, így különösen a könyvvezetést, terminálon történő utalásokat, adatszolgáltatásokat, stb. 
A Közös Hivatal felelős a munkamegosztásban meghatározott feladatok végrehajtásának megszervezéséért, a jogkörébe tartozó feladatok előírásszerű végrehajtásáért, a mindenkori költségvetési előirányzatok betartásának ellenőrzéséért. A Közös Hivatalnál fenti feladatok ellenőrzése elsősorban érvényesítési, pénzügyi ellenjegyzési jogkörének gyakorlásán keresztül és más a gazdasági folyamatokba beépített belső ellenőrzési feladatainak ellátása során érvényesül. 
Az Önkormányzatok és a Költségvetési egységek vezetője az általuk ellátott gazdálkodási feladatok végrehajtásáért, az előirányzatok feletti felügyeletért, azok felhasználásáért, valamint valamennyi kötelezettségvállalás, teljesítés igazolás elvégzéséért felelősek. 

A kötelezettségvállalási, teljesítés igazolás és utalványozási jogkört a Polgármesterek, Társulási Tanács Elnökei és az Intézményvezetők saját hatáskörükben gyakorolják, melyet írásban átruházhatnak más személyre is. 
A kötelezettségvállalások nyilvántartása a Közös Hivatalnál történik az ASP integrált pénzügyi program keretein belül. Az Önkormányzatok Polgármesterei és a Költségvetési egységek vezetői kötelesek gondoskodni a kötelezettségvállalások dokumentumainak haladéktalan eljuttatásáról a Közös Hivatal részére. A nyilvántartás naprakészen mutatja a folyamatban lévő kötelezettségvállalásokat, illetve ezek hó végi állományát.
A pénzügyi jellegű információkért, azok valódiságáért, a pénzügyi, számviteli rend betartásáért az Közös Hivatal vezetője felel. Minden egyéb szakmai információszolgáltatás valódiságáért a benne foglaltakért az Önkormányzatok Polgármesterei, Társulási Tanács Elnökei és a Költségvetési egységek vezetőit terheli a felelősség.
Az Önkormányzatok és a Költségvetési egységek a leltározási szabályzat figyelembevételével végzik a mennyiségi felvételen alapuló leltározást. A részletező nyilvántartásokon alapuló, mérleget alátámasztó év végi leltár elkészítése a Közös Hivatal és a költségvetési egységek feladata. 
A leltárértékelés elkészítése az Önkormányzatok és a Költségvetési egységek feladata, amely a nyilvántartások és tényleges készletek közötti eltéréseket mutatja ki.  
A selejtezési szabályzat alapján az Önkormányzatok és a Költségvetési egységek végzik a selejtezési feladatokat és a selejtezési jegyzőkönyvet továbbítják a Közös Hivatal részére.
Az Közös Hivatal gondoskodik arról, hogy a gazdálkodással kapcsolatos  szabályozások eljussanak az Önkormányzatokhoz és a Költségvetési egységekhez azok gyakorlati végrehajtását segíti.
A gazdasági eseményekhez kapcsolódó, azok során keletkezett bizonylatokat az Önkormányzatok és a Költségvetési szervek és a Közös Hivatal között úgynevezett számla átadás-átvételi könyvvel kell kézbesíteni, amelyből megállapítható, hogy a keletkezett iratot (bizonylatot) az Önkormányzatok és a Költségvetési egységek mikor és kinek adták át ügyintézés végett.


II. A munkamegosztás területei, feladatai a gazdálkodás során

1. Az éves költségvetés tervezése

A Közös Hivatal az Önkormányzatokkal és a Költségvetési egységekkel együttműködve figyelemmel kíséri az éves költségvetés teljesítését, és számításokat végez a következő évi előirányzatokra. 
Az Önkormányzatok és a Költségvetési egységek a Közös Hivatal által megadott szempontok alapján elkészítik a részletes költségvetési igényét tartalmazó javaslatukat, majd azt – a megadott határidőre - felülvizsgálatra benyújtják a Közös Hivatalhoz. 
A  Közös Önkormányzati Hivatal a javaslatot előkészíti a Jegyző a Polgármesterek, valamint a Költségvetési egységek vezetői között a költségvetési egyeztető tárgyalásra, a hatáskörében lévő információkat ehhez rendelkezésre bocsátja.
A  Közös Önkormányzati Hivatal segíti az Önkormányzatok Polgármesterei és a Költségvetési egységek vezetői által felvázolt szakmai feladatok pénzügyi igényeinek megállapítását, illetve a feltételrendszerének a meghatározását.
A Közös Hivatal elkészíti a konkrét költségvetési előirányzatok kialakítását az Önkormányzatok költségvetési rendeletét, és a Költségvetési egységek tekintetében a döntéshozó Társulási Tanács költségvetési határozat-tervezetének összeállításához a Költségvetési egységek vezetőivel együttműködve információkat szolgáltatnak a Jegyző számára.
A Közös Hivatal elkészíti a Képviselő-testületek, a Társulási Tanácsok üléseire az intézményeket érintő előterjesztéseket, azokhoz információt szolgáltat. 
A költségvetési rendeletek, határozatok elfogadását követően a Közös Hivatal gondoskodik az előirányzatok elkülönített nyilvántartásáról, erről az Önkormányzatok Polgármesterei és a Költségvetési egységek vezetőit tájékoztatja, továbbá gondoskodik az Önkormányzati és Költségvetési egységek költségvetéseinek jogszabályban rögzített határidőig való továbbításáról a Magyar Államkincstár felé. A Közös Hivatal gondoskodik a részletező nyilvántartások és év eleji megnyitásáról, egyeztetéséről, további vezetéséről.

2. Az éves költségvetési előirányzatok módosítása

Az Önkormányzatok és a Költségvetési egységek előirányzat-felhasználási és előirányzat-módosítási hatáskörét –a költségvetési rendeletben, illetve határozatban meghatározott módon- önállóan gyakorolják és erről a Közös Hivatalt folyamatosan tájékoztatják. 
Saját hatáskörben végrehajtott előirányzat-növelés esetében a megemelt előirányzatot közlik a Polgármesterek és a Költségvetési egységek a Jegyzővel és egyúttal megjelölik az emelés fedezetét is (bevételi többlet teljesítése, vagy bevétel előírása). 
Az Önkormányzatok és a Költségvetési egységek a módosítási igényüket a Közös Hivatal felé folyamatosan jelzik. Az előirányzat módosítását a Közös Hivatal is kezdeményezheti, melyben megjelöli annak fedezetét (átvett pénzeszköz, bevételi többlet, stb.), és a kiadási előirányzatot, melyre a felhasználás történik. 
Az Önkormányzatok Polgármesterei és a Költségvetési szervek vezetői írásban rendelkeznek a saját költségvetésük kiemelt előirányzatának megváltoztatásáról, melyről a Közös Hivatal a legközelebbi előirányzat-módosítás során a Képviselő-testületeket, Társulási Tanács tagjait tájékoztatják, rendeletüket, határozatukat módosítják.  
A Képviselő-testületek és a Társulások által elrendelt előirányzat-módosítás végrehajtásáért az érintett Polgármester, illetve Intézményvezető és az Közös Hivatal vezetője együttesen felelősek.

3. A kiadások teljesítése, bevételek beszedése

A kötelezettségvállalás, teljesítés igazolás és utalványozás az Önkormányzatok szabályzatai, illetve a Költségvetési egységek tekintetében a Társulási Tanács szabályzata alapján történik, erre a Polgármester, illetve az Intézmény vezetője, vagy az általa írásban erre felhatalmazott személy jogosult. A kötelezettségvállalás, a teljesítés igazolás és utalványozás pénzügyi ellenjegyzése a Közös Hivatalnál történik a szabályzatban meghatározott módon. 
A pénzgazdálkodási jogkörök részletes szabályait az Közös Hivatal szabályzata tartalmazza. 

4. A személyi juttatásokkal (munkabérekkel) és munkaerővel
való gazdálkodás (bérgazdálkodás) szabályai

Az Önkormányzatok Polgármesterei és a Költségvetési egységek vezetői önálló bérgazdálkodói jogkört gyakorolnak. Az álláscserékből keletkezett bérmegtakarítást, továbbá a távollétek miatti bérmaradványt – az Önkormányzatok és az Intézmények a Közös Hivatallal történt egyeztetés után használhatják csak fel. A Polgármesterek és az Intézmények vezetői a munkáltatói intézkedésekről tájékoztatják a Közös Hivatal vezetőjét. 
Az Önkormányzatok Képviselő-testületi és a Társulási Tanácsok tagjai által a költségvetési rendelettel, illetve határozattal jóváhagyott létszámkerettel az Önkormányzatok és a Költségvetési egységek önállóan gazdálkodnak. A munkáltatói jogok gyakorlása az adott Önkormányzatok Polgármestereinek az adott Költségvetési egységek - Intézmény vezetőinek feladat- és hatásköre. 
A polgármesteri, a képviselői, a közalkalmazotti, a munkavállalói, a közfoglalkoztatási, illetve megbízási jogviszony,  létesítésével és megszüntetésével kapcsolatos ügyintézés (kinevezési okirat, átsorolás, munkaszerződés, megbízási díj, jogviszony megszűntetése, elszámoló lap elkészítése, aláíratása), valamint az aláírt okiratok Magyar Államkincstárhoz történő továbbítása az adott Önkormányzat és az adott Költségvetési egység feladata, a Közös Hivatal útján. 
A Polgármesterek, a képviselő-testületi tagok és a Költségvetési egységek -  Intézmény vezetők jogviszonyával kapcsolatos okiratok elkészítése és továbbítása a Közös Hivatal feladata. 
Az Önkormányzatok és a Költségvetési egységek a személyi jellegű kifizetések számfejtéséhez szükséges adatokról, a munkából való távolmaradásról, a betegszabadság igénybevételéről napi rögzítést, illetve havi jelentést készítenek, amit a Magyar Államkincstár felé továbbítanak, a Közös Hivatal útján. 
Az Önkormányzatok és a Költségvetési egységek ellenőrzik a bérjegyzékek adattartalmának valódiságát, eltérés esetén a hibát jelzik a Magyar Államkincstár felé, a Közös Hivatal útján. 
A rendszeres személyi juttatások esetében az Önkormányzatok és a Költségvetési egységek létszám- és bérnyilvántartást vezetnek.
 
Az év végi beszámoló kitöltéséhez és alátámasztásához megfelelő időben a nyilvántartást a Közös Hivatal rendelkezésére bocsátják, egyúttal gondoskodnak a főkönyvi nyilvántartással történő egyezőség biztosításáról. 
A Polgármesterek és az Intézmény vezetői felelnek azért, hogy a munkaerő-, és bérgazdálkodás, a személyi juttatások és egyéb juttatások megállapítása és kifizetése a jogszabályoknak, belső szabályzatoknak, a Képviselő-testületek és a Társulások tagjainak döntéseinek megfelelően történjen. 
Illetményelőleg a Polgármester, illetve az Intézmény vezetőjének engedélye alapján fizethető ki. 

5. Főkönyvi könyvelés és részletező nyilvántartások vezetésének rendje

A főkönyvi könyvelést, az előirányzatok és azok módosításának nyilvántartását, a könyvelési feladatokat, az összevont számviteli rend elkészítését a Közös Hivatal látja el.  
A számvitel részét képező részletező nyilvántartások egyes területeinek ellátása a következők szerint történik: 
· A készletek analitikus nyilvántartását az Önkormányzatok és a Költségvetési egységek – Intézmények - végzik. Ennek során a bevételezések, felhasználások és más csökkentések és növekedések alapbizonylatait kiállítják, és folyamatosan egyeztetnek a főkönyvi könyveléssel és a saját önkormányzatuk, illetve intézményük különböző munkahelyeivel.
· A befektetett eszközökkel kapcsolatos részletező nyilvántartást (ideértve a kis értékű tárgyi eszközöket is) a Közös Hivatal végzi.  
· Az Önkormányzatok és a Költségvetési egységek – Intézmények - előkészítik és végrehajtják az esedékes selejtezéseket és gondoskodnak azok előírásszerű bizonylatolásáról.
· A nyilvántartási és selejtezési feladatok előkészítése és végrehajtása a leltározási és selejtezési szabályzat alapján történik.
· Az Önkormányzatok és a Költségvetési egységek – Intézmények - bevételét képező követelésekkel kapcsolatos nyilvántartásokat az Önkormányzatok, illetve az Intézmények vezetik. Kiállítják a számlákat, nyilvántartják a követeléseket, felszólításokat kiküldik, ha szükséges, akkor végrehajtási eljárást kezdeményeznek. Ha a követelés behajthatatlan, arról a Közös Hivatalt 15 napon belül írásban értesítik. Az írásos dokumentumnak tartalmaznia kell az adós nevét, címét, a hátralékos időszakot és a hátralék összegét. 
·  Az étkezők nyilvántartását és a számlák kiállítását az adott Intézmény végzi el, egyeztetve a Közös Hivatallal. Gondoskodnak a beszedett bevételek hiánytalan elszámolásáról a Közös Hivatal felé. Hátralékosok részére rendszeresen felszólítást küldenek, és törekszenek a tartozás rendezésére. 
A nyilvántartás alapján adatot szolgáltatat az állami normatívák igényléséhez és elszámolásához. Az adatszolgáltatásért Költségvetési egység vezetői az Intézmény vezetői felelősséggel tartoznak. 
· A Költségvetési egységek - az Intézmények - hatáskörébe tartozó központi költségvetési kapcsolatokból származó támogatásokat alátámasztó adatokról (pl. ellátottak száma) - a vonatkozó jogszabályokat figyelembe véve - az érintett Költségvetési egység - Intézmény vezetője nyilvántartást vezet, erről adatot szolgáltat a Közös Hivatal részére. 
· A Közös Hivatal vezeti az Önkormányzatok és a Költségvetési egységek támogatásainak nyilvántartását. Az Önkormányzatok Polgármesterei, valamint a Költségvetési egységek vezetői - Intézmény vezetői kötelesek a támogatási szerződés egy eredeti (ha ez nem lehetséges, akkor hitelesített másolati példányát) teljes körűen a Közös Hivatal részére átadni. A dokumentumnak részletesen tartalmaznia kell a saját forrás összegét, a pályázaton elnyert összeget, továbbá a felhasználás megnevezését. Az elnyert összeggel való elszámolásért minden esetben az adott Önkormányzat Polgármestere, illetve a Költségvetési egység - Intézmény vezetője a felelős. 
· Az Önkormányzatok és a Költségvetési egységek - Intézmények vezetik dolgozónkénti részletezésben a munka-, és védőruházati nyilvántartást.
· Az Önkormányzatok, és a Költségvetési egységek - Intézmények vezetik a jelenléti íveket, szabadságok nyilvántartását, melyről a KIR rendszerben adatokat szolgáltatnak a Magyar Államkincstár felé, a Közös Hivatal útján. 
· A Közös Hivatal vezeti az időbeli elhatárolásokkal kapcsolatos részletező nyilvántartást.

6. Pénzkezelés, pénzellátás rendje
A Közös Önkormányzati Hivatal székhelye, kirendeltségei az Önkormányzatok és a Költségvetési egységek tekintetében - pénzkezelő helyként működnek, az arra vonatkozó szabályokat a pénzkezelési szabályzat írja elő. 
A kisebb kifizetések teljesítésére az Önkormányzatok és a Költségvetési egységek – Intézmények -  készpénzellátmányt tartanak, amelyet a készpénzkezelési szabályzat alapján és az ott szabályozott bizonylatok felhasználásával költenek el. Minden tekintetben előtérbe kell helyezni a készpénzkímélő fizetési módokat (csekk, bankkártya, szerződések, banki átutalások stb.) 
Az általuk beszedett bevételeket – amennyiben annak összege meghaladja a 200 000 Ft , azaz Kettőszázezer forintot- kötelesek 24 órán belül a pénzforgalmi számlára befizetni.
Az ellátmány feltöltése előtt az előző havi ellátmány felhasználásáról az Önkormányzatok és a Költségvetési egységek tekintetében az ezzel írásban megbízott dolgozója (pénzkezelő) alaki és tartalmi követelményeknek megfelelő számlákkal elszámol az Közös Hivatal felé. 
Előleg felvételére csak a korábbi előleggel történő elszámolás után van lehetőség. A pénztárban lévő pénzkészlet meglétéért felelős dolgozó felelősségvállaló nyilatkozatát a Közös Hivatal őrzi. 
A készpénz-kifizetések szabályszerűségéért és az elszámolás teljesítéséért az Önkormányzatok Polgármesterei, illetve a Költségvetési egységek vezetői és a pénzkezeléssel megbízott foglalkoztatási jogviszonyban lévő alkalmazottak a felelősek. Az Önkormányzatok és a Közös Hivatal köteles gondoskodni a készpénz biztonságos tárolásáról.
Ellátottak és alkalmazottak által fizetendő térítési díjakat, szolgáltatási díjakat, bérleti díjakat a Közös Hivatal szedi be és fizeti be az érintett bankszámlára. A beszedett díjakra, befizetésekre csak a Közös Hivatal által használt pénzügyi integrált szoftver által előállított bizonylatokat lehet használni.  
Az érintett Önkormányzat és az érintett Költségvetési egység által beszedett térítési díjakról havonta elszámolást kell készíteni, melyet a Közös Hivatallal egyeztetni kell, és részére át kell adni.  A beszedett összegekről készített jelentést az érintett Önkormányzat Polgármestere, illetve az érintett Költségvetési egység vezetője köteles ellenőrizni és aláírásával ellátni.
A készpénzben beszedett bevételek a kiadások teljesítésére nem fordíthatók, azt az Önkormányzat, illetve az Intézmény – amennyiben annak összege meghaladja az 200 000 Ft , azaz Kettőszázezer forintot-, naponta köteles az érintett  bankszámlájára feladni.
Az Önkormányzatok és a Költségvetési egységek önálló bankszámlával rendelkeznek, amelyen a saját bevételeiket, átvett pénzeszközeiket, támogatásaikat, a Költségvetési egységek Társulások által nyújtott finanszírozásának bevételei jelennek meg. 

Az Önkormányzatok és a Költségvetési egységek a kiadásaikat a saját bankszámlájukról indított kifizetésekkel teljesítik. A bankszámla feletti rendelkezés az aláírási címpéldányok alapján történik. 
Az Önkormányzatok és a Költségvetési egységek dolgozói részére a rendszeres bér-, és bérjellegű (munkabérelőleg is) kifizetések teljesítése lakossági folyószámlára, vagy ennek hiányában lakcímre utalással, postai úton történő kiutalással kerül sor. 

7. A működtetés, felújítási, beruházási tevékenységek tervezése, bonyolítása,
vagyon használata
Az Önkormányzatok és a Költségvetési egységek – Intézmények  - működtetési feladatai közül az érintettek látják el az alábbiakat: 
· gondoskodnak a munkaerő foglalkoztatásáról, szervezik, irányítják a foglalkoztatottakat, 
· gondoskodnak az Önkormányzat és Költségvetési egység - Intézmény üzemeltetéséről, ezen belül kiemelt feladatuk a tevékenysége ellátásához szükséges irodaszer, nyomtatvány, könyvek, folyóiratok, egyéb információhordozók, a folyamatos működtetést biztosító készletek, karbantartási anyagok beszerzése, egyéb szakmai készletbeszerzések
· gondoskodnak a meglévő vagyontárgyak folyamatos karbantartásáról, a köznevelési költségvetési egység esetében a nyári karbantartási munkákról a  Közös Önkormányzati Hivatallal egyeztetve. 		
A felújítási terveket az Önkormányzat, Társulás határozza meg, melyeket költségvetési rendeletében, határozatában rögzít. A felújítások és építési jellegű beruházások előkészítése, bonyolítása a Közös Hivatal feladatát képezi, ezekkel kapcsolatosan a Költségvetési egységnek gazdálkodási feladatai nincsenek. A Közös Hivatal olyan szakértelemmel rendelkező külső szakértőt bízhat meg a feladat ellátására, amely szakértelemmel a Hivatal köztisztviselői nem rendelkeznek.
Amennyiben a beruházás, felújítás forrása pályázati pénzeszköz és nem igényel saját forrást, akkor a Költségvetési egység vezetője a költségvetési rendelet alapján kap felhatalmazást eljárni. 
A vagyonkezelés feladatok az ingatlan és az ingó tekintetében jelentkeznek. Az ingatlanvagyon esetében a Költségvetési egységek vagyonkezelési joga addig terjed, amennyit az adott  Önkormányzat vagyongazdálkodási rendeletében meghatároz. 

8. A belső kontrollrendszer és a belső ellenőrzés
Az Önkormányzatok és a Költségvetési egységek belső kontrollrendszerének kialakítása és működtetése tekintetében a Közös Önkormányzati Hivatal belső kontrollrendszere az irányadó, a jelen Megállapodásban foglalt sajátosságok alkalmazásával. 
Az Önkormányzatok és a Költségvetési egységek belső ellenőrzését a Közös Hivatal által foglalkoztatott (megbízott) belső ellenőr végzi el az elfogadott éves ellenőrzési munkaterv alapján. 
Az Önkormányzat Polgármestere és a Költségvetési egység vezetője felelős az önkormányzaton és – intézményen - belül a folyamatba épített, előzetes és utólagos vezetői ellenőrzés megszervezéséért és hatékony működtetéséért.

9. Információáramlás, adatszolgáltatás, beszámolás
Az információáramlás a Közös Hivatal, az Önkormányzatok és Költségvetési egységek – Intézmények - között a megállapodás fenti pontjaiban rögzítettek szerint mindkét szerv feladata. 
A különböző szintű gazdálkodási jogszabályokban előírt információszolgáltatási kötelezettség továbbítása, a továbbítást megelőző adategyeztetés, adatgyűjtés az Közös Hivatal feladata. 
Az Önkormányzatok és a Költségvetési egységek – Intézmények - azonban kötelesek azon dokumentumokat, illetve nyilvántartásokat vezetni és azokat rendelkezésre bocsátani, melyek lehetővé teszik az Közös Hivatal által történő információszolgáltatást. 
A Közös Hivatal az Önkormányzat és a Költségvetési egység költségvetésének teljesítéséről havonta pénzforgalmi beszámolót készít. A Közös Hivatal elkészíti a költségvetési és mérlegjelentéseket, éves és évközi beszámolót. 
A költségvetési maradvány kimutatása, indoklása a költségvetési egység vezetőjének a közreműködésével történik.
Az Önkormányzatok és a Költségvetési egységek vagyoni és pénzügyi helyzetével kapcsolatos könyvvezetési, nyilvántartási, adatszolgáltatási és beszámolási kötelezettség teljesítése a Közös Hivatal feladata. 
Az Önkormányzatok és a Költségvetési egységek beszámolóját a Közös Hivatal köteles rögzíteni a Magyar Államkincstár által megadott határidőig. 
A könyvviteli mérleg alátámasztását szolgáló leltározás (mennyiségben, egyeztetéssel) elvégzésének időpontjait, felelőseit és helyszíneit a leltárkészítési és leltározási szabályzat tartalmazza. 
Az Közös Hivatal köteles pénzforgalmi információt szolgáltatni a Magyar Államkincstár részére, melynek a költségvetési és mérlegjelentés megküldésével tesz eleget. 
Az Önkormányzat és a Költségvetési egység - Intézmény - köteles adatot szolgáltatni:
	- Az állami normatívak igényléséhez, illetve elszámolásához.
	- Az éves költségvetés elkészítéséhez.
	- A havi, negyedéves, és éves költségvetési jelentésekhez, valamint a mérlegbeszámolókhoz. 
Az Önkormányzat és a Költségvetési egység – Intézmény - köteles beszámolni és tájékoztatni a Jegyzőt minden olyan eseményről, mely a gazdálkodást befolyásolhatja. 

10. Hatályba lépés

Ez a munkamegosztási megállapodás 2019. március ….-én lép hatályba, ezzel egyidejűleg a korábban hatályos a Gógánfai Közös Önkormányzati Hivatal jogelődjeinél lévő együttműködési megállapodás hatályát veszti. 

Gógánfa, 2019. február 15. 

……………….………………				…………………………………..
              ……………….. jegyző                                                            polgármester




……………………………….       ………………………………..   
………………. TT. Elnök             …………….Intézmény vezető

